Göna

Göna ma ba li Indonesia latötöi ia faoma ngawua wehede; Nanas. Sinumbua göna andre, sinanö nitanö niha, si no la'ila sa'ae niha, tenga ha nitanö fazambua, hiza no oya nibali'ö kabu sebolo. Göna ba Danö Niha, sinumbua si sökhi ba fagöna sibai ba danö ba da'ö, eluahania göna andre auri ia ba mbolo mbenua ba Danö Niha. Göna (Ananas comosus) sambua zinumbua tropis si tola la'a mbuania ba no tobali fondrou'ö zinöndra moroi ba ngawawa ma famili Bromeliaceae. Göna andre sinanö soroi ba Amerika Selatan, ba no lafaliaro bada'ö ba zi ngahönö fakhe. Fangi'ila göna andre ba danö Eropa ba ngahönö si 17 ma abad-17 si no labali'ö sambua nitöngöni niha lumö wa'aso. I'otarai me döfi si 1820, Göna andre no latanö ia labali'ö fangalui, he ba kabu ni'odödögö ba simanö göi nitanö niha zamösana ira misa ba zi lö oya-oya. Ba hiza meluo da'ö no sambua famalala wangalui numero tölu ba zi sagörö ulidanö. Ba ngahönö si 20, Hawaii sambua mbanua si no mananö oya göna, si'oföna ni fa'ohe'önia ba mbanua AS; ba hiza me döfi si 2016, Kosta Rika, Brasil, faoma Filipina no göi oya manga'asogö göna soya arakhagö lö sogamö fa'oya göna ba danö da'ö moroi ba zi sagörö ulidanö.

Göna andre, auri lö alaŵa sibai, hulö ya'i fa'alaŵa ndru'u sadogo-dogo tou ba danö. Hiza göna andre, tola lafuli latanö mbude-bude mbua niteu, irege bada'ö tumbu zui göna. Bute-bute nitanö andrö latötöi ia ; offset. , ma lewiö sauri bangai, ba buania tola lateu na no irugi döfi, me ba wa'ara simane da'ö, buania no asoso.

Waö-waö 

 Menzel, Christopher. "Tropical and Subtropical Fruit". Encyclopedia of Agricultural Science Volume 4. . Charles J Arntzen. New York: Elsevier Science Publishing Co. Inc., Academic Press, 2012. 380–382.

Umbu

Khai-khai baero 

 Pineapple Fruit Facts —information on pineapples from California Rare Fruit Growers
 "The Strange History of the 'King-Pine from The Paris Review

Kategori:Nias
Kategori:Sinumbua
Kategori:Bohou tesura